Diari Oficial de la Generalitat Valenciana


Sumari del DOGV 6971, del 22-02-2013 (2013/1676)

Informació pública del pla especial de la Marjal i del BIC Alqueria del Duc, amb aprovació de l'informe de sostenibilitat ambiental i del pla de participació pública.
----------------------------------------------------------------------------------------------------------------------------------------------------------------------

### Dades del document

Número de DOGV
:   6971

Data del DOGV
:   22-02-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/1676


Data del document
:   12-02-2013

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Informació pública del pla especial de la Marjal i del BIC Alqueria del Duc, amb aprovació de l'informe de sostenibilitat ambiental i del pla de participació pública. [2013/1676]  
Primer. La Junta de Govern de la ciutat de Gandia, en sessió de data 28 de gener de 2013, va aprovar el projecte d'informe de sostenibilitat ambiental i del pla especial de la Marjal, que inclou així mateix el pla especial corresponent a una dotació esportiva de pitch & putt, el pla especial de l'Alqueria del Duc, l'estudi d'integració paisatgística, el pla de participació pública i l'estudi acústic.  
  
Segon. El Ple de l'Ajuntament, en sessió de data 7 de febrer de 2013, va adoptar l'acord, del tenor literal següent:  
«3. Comissió del Ple d'Urbanisme, Medi Ambient, Territori, Sostenibilitat, Habitatge i Serveis Urbans. Dictàmens  
3.1. Pla especial de la Marjal i del BIC Alqueria del Duc. Aprovació de l'informe de sostenibilitat ambiental i del pla de participació pública. Submissió a informació pública   
El secretari general del Ple dóna compte del dictamen emès per la Comissió del Ple d'Urbanisme, Medi Ambient, Territori, Sostenibilitat, Habitatge i Serveis Urbans, en sessió celebrada el dia 29 de gener de 2013, sobre l'assumpte de referència i del tenor literal següent:   
  
Es dóna compte de la proposta formulada pel regidor de govern titular de l'Àrea d'Arquitectura, Urbanisme i Habitatge, de data 25 de gener de 2013, en relació a l'assumpte de referència i del tenor literal següent:  
Havent donat compte de la proposta presentada pels tècnics municipals, i d'acord amb els següents  
Antecedents   
1. El 20 de desembre de 2011 l'Ajuntament de Gandia presenta davant la Conselleria d'Infraestructures, Transport i Medi Ambient el document inicial corresponent al pla especial de la Marjal de Gandia, que inclou la instal·lació d'un camp de golf pitch & putt.  
2. Aquest instrument de planejament s'està tramitant de conformitat amb el que disposa la Llei 9/2006, de 28 d'abril, sobre avaluació dels efectes de determinats plans i programes en el medi ambient (LEAE).  
  
3. D'acord amb el que estableix l'article 9 de la LEAE i amb la fi de definir el contingut de l'informe de sostenibilitat ambiental (ISA) s'han emès diferents consultes per part de les diverses administracions sectorials amb competències en l'àmbit objecte d'actuació, les quals s'enumeren a continuació:  
a) Servei d'Infraestructura Verda i Paisatge de la Conselleria d'Infraestructures, Territori i Medi Ambient. Informes de 28.03.2012 i 11.09.2012.  
b) Direcció General de Qualitat Ambiental de la Conselleria d'Infraestructures, Territori i Medi Ambient. Informe de 14.03.2012.  
c) Direcció General del Medi Natural de la Conselleria d'Infraestructures, Territori i Medi Ambient. Informe de 20.03.2012.  
d) Direcció General de Transports i Logística, Servei d'Aeroports i Costes de la Conselleria d'Infraestructures, Territori i Medi Ambient. Informe de 14.03.2012.  
e) Secció Forestal de la Direcció Territorial de Medi Ambient. Informe de 02.03.2012.  
f) Direcció General de l'Aigua de la Conselleria d'Agricultura, Pesca, Alimentació i Aigua. Informe de 16.05.2012.  
g) Àrea de Carreteres de la Diputació de València. No consta informe.  
h) Adif. Informe de 25.01.2012.  
i) Confederació Hidrogràfica del Xúquer. Informe de 06.03.2012.  
j) Direcció Territorial d'Agricultura. No consta informe.  
k) Consorci per a l'Execució de les Previsions del Pla Zonal de Residus Zones X, XI i XII. No consta informe.  
l) Epsar. Informe de 02.04.2012.  
m) Demarcació de Carreteres de l'Estat en la Comunitat Valenciana del Ministeri de Foment. Informe de 17.02.2012.  
n) Direcció General d'Infraestructures Ferroviàries del Ministeri de Foment. Informe de 09.02.2012.  
o) Servei Provincial de Costes de València del Ministeri de Medi Ambient, Medi Rural i Marí. No consta informe.  
p) Unitat d'Inspecció del Patrimoni Històric i Artístic de la Conselleria de Turisme, Cultura i Esport. Informe de 27.04.2012.  
q) Direcció General de Prevenció, Extinció d'Incendis i Emergències de la Conselleria de Governació. Informe de 13.03.2012.  
r) Ajuntament de Xeresa. No consta informe.  
Aquests informes es poden consultar en la pàgina web junt amb el document de referència.  
4. La Comissió d'Avaluació Ambiental de la Direcció General d'Avaluació Ambiental i Territorial en sessió celebrada el 19 de setembre de 2012 acorda emetre el document de referència del pla especial de la Marjal de Gandia (Expedient 94/8709-RJL).  
5. Per Acord de la Junta de Govern de la ciutat de Gandia de 22 d'octubre de 2012, es va aprovar iniciar els tràmits previs al pla de participació pública corresponent al pla especial de la Marjal de Gandia.  
  
6. L'edicte emplaçant a qualsevol persona física o jurídica perquè acreditara el compliment dels requisits per a ser considerat públic interessat es va publicar en el Diari Oficial de la Comunitat Valenciana (DOCV 6906) el 20 de novembre de 2012.  
7. En el termini de 15 dies establert s'han personat les següents persones i entitats:  
  
  
   
Fonaments de dret  
Primer. El pla especial té la consideració d'instrument d'ordenació en la Llei 16/2005, de 30 de desembre, de la Generalitat, Urbanística Valenciana (LUV). La funció d'aquest pla especial s'engloba en l'apartat c de l'article 177 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU). L'article 94.1 de la LUV disposa que les modificacions dels plans es duran a terme segons el procediment establert en cada tipus de pla.   
Segon. Llei 9/2006, de 28 d'abril, sobre avaluació dels efectes de determinats plans i programes en el medi ambient.  
Tercer. Llei 6/2010, de 24 de març, de modificació del Text Refós de la Llei d'Avaluació Ambiental de projectes, aprovat pel Reial Decret Legislatiu 1/2008, d'11 de gener.  
Quart. La competència per a l'aprovació dels projectes d'instruments d'ordenació urbanística, l'aprovació definitiva del quals corresponga al Ple de l'Ajuntament és de la Junta de Govern Local, de conformitat amb l'article 127.1.c de la de la Llei 7/1985, de 2 d'abril, de Bases de Règim Local (LBRL), mentre que conforme estableix l'article 123.1.i LBRL l'òrgan competent per a l'aprovació inicial del planejament general és el Ple de l'Ajuntament.   
Sobre la base dels fets i fonaments jurídics exposats, s'eleva a l'aprovació del Ple de la corporació, previ dictamen de la Comissió del Ple d'Urbanisme, Medi Ambient, Territori, Sostenibilitat, Habitatge i Serveis Urbans, la següent  
  
Proposta d'acord  
Primer. Aprovar l'informe de sostenibilitat ambiental corresponent al pla especial de la Marjal i del BIC de l'Alqueria del Duc.  
Segon. Aprovar el pla de participació pública del pla especial de la Marjal de Gandia i del BIC de l'Alqueria del Duc i l'estudi d'integració paisatgística que forma part del projecte.  
Tercer. Sotmetre a consulta per un període de 45 dies el pla especial de la Marjal de Gandia i del BIC Alqueria del Duc, conjuntament amb el seu informe de sostenibilitat, i els estudis acústic i hidrogeològic, als efectes del que estableix l'article 10 de la Llei 9/2006, de 28 d'abril, sobre avaluació dels efectes de determinats plans i programes en el medi ambient i, alhora, en unitat d'acte, complimentar el tràmit urbanístic d'informació pública del pla exigit per l'article 83.2.a de la Llei 16/2005, de 30 de desembre, de la Generalitat, Urbanística Valenciana (LUV), i el de sol·licitud d'informes als distints departaments i òrgans competents de les administracions públiques afectades, ex. article 83.2.b LUV, segons redacció donada per la Llei 12/2010, de 21 de juliol, de mesures urgents per a agilitzar l'exercici d'activitats productives i la creació de l'ocupació.  
En l'elaboració de la versió definitiva del instrument urbanístic referenciat, amb caràcter previ a la seua aprovació provisional i remissió de l'òrgan substantiu-urbanisme, l'òrgan promotor - Ajuntament de Gandia es tindrà en compte l'informe de sostenibilitat ambiental (ISA), les al·legacions formulades durant el tràmit de consultes i la proposta de memòria ambiental (MA).  
Quart. Sotmetre a informació per un període de 45 dies el pla especial de la Marjal de Gandia i del BIC Alqueria del Duc i el seu estudi d'integració paisatgística als efectes dels articles 96 i 83 de la Llei 16/2005, de 30 de desembre, de la Generalitat, Urbanística Valenciana, i de l'article 58 del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana.  
Cinquè. Obrir un període de 45 dies perquè les persones interessades puguen presentar observacions i suggeriments a l'estudi d'integració paisatgística del pla especial de la Marjal de Gandia i del BIC Alqueria del Duc a l'objecte de donar compliment al que estableix la secció primera del capítol II del títol I del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, i d'acord amb el pla de participació aprovat.  
  
Sisè. Publicar en el Diari Oficial de la Comunitat Valenciana aquest acord.  
Setè. Reconèixer la condició d'interessat a les entitats i persones físiques i jurídiques que han comparegut en el tràmit d'informació pública (relacionades en l'antecedent 7é) i en aquest sentit donar-los trasllat de la present resolució, de conformitat amb l'article 10.2 de la Llei 9/2006, de 28 d'abril, sobre avaluació dels efectes de determinats plans i programes en el medi ambient, en relació amb els articles 2.2 i 23 de la Llei 27/2006, de 18 de juliol, per la qual es regulen els drets d'accés a la informació de participació pública i d'accés a la justícia en matèria de medi ambient (que incorpora les directives 2003/4/CE i 2003/35/CE).  
Els terminis per a la presentació d'al·legacions, suggeriments i observacions començaran a computar a l'endemà de la publicació d'aquest acord en el Diari Oficial de la Comunitat Valenciana.  
Els documents sotmesos a informació pública, consulta i participació pública estaran disponibles per a les persones interessades i ciutadans en general en el Departament d'urbanisme de l'Àrea d'Arquitectura, Urbanisme i Habitatge situades a la tercera planta de l'edifici consistorial a la plaça Major, 1, de Gandia i en la pàgina web de l'Ajuntament, ».  
  
Gandia, 12 de febrer de 2013.- El secretari general del Ple: Lorenzo Pérez Sarrión.